Bogø Kostskole

Bogø Kostskole (forkortet: BK) er en privat dag- og efterskole på den lille ø, Bogø. Bogø befinder sig mellem Sjælland, Møn og Falster. BK er medlem af organisationen Danmarks Private Skoler.

BKs struktur 
BK er en paraplyorganisation, som bestod af tre forskellige skoler, der tilbyder undervisning til børn og teenagere på forskellige niveauer:

 Bogø Dagskole omfatter årgangene 0. klasse til 10. klasse
 Bogø Kostskole rummede 6. til 10. klasse
 Idrætsefterskolen Grønsund (forkortet: IEG) indeholder 9. til 10. klasse

Bogø Dagskoles indskoling "er placeret i en skolebygning, der fysisk ligger et par kilometer fra den øvrige skole."

BKs tidligere elever kan vælge at melde sig ind i Bogø Samfundet.

Af BKs historie 
Bogø Kostskole blev oprettet som drengeskole den 1. september 1887 af forstander Kristian Wad og folketingsmedlem Christen Berg, der boede på Bogø. Kostskolen havde i starten til huse på Bogø Navigationsskole, men i 1893 blev der bygget en ny skole på den nuværende beliggenhed.

Borgen 
BKs oprindelige bygning, Borgen, er bygget i 1893 blev i 1903 suppleret med vestre tårn og en gymnastiksal, i 1908 med nordre tårn, i 1914 med søndre tårn og i 2004 med endnu et mindre, nordre tårn. 2018-19 foregik endnu en større udvidelse af Borgen. Siden 1992 har Idrætsefterskolen Grønsund (IEG) haft til huse BKs oprindelige bygning, Borgen.

Flere skoler 
Bogø Kostskole udbød i en årrække 2-årigt studenterkursus som gymnasial overbygning til realskolen.

Bogø Kostskole var i sine første 100 år ejet af forstanden, men har siden den 1. januar 1988 haft status som en uafhængig, selvejende undervisningsinstitution. Idrætsefterskolen Grønsund (IEG) blev tilknyttet den selvejende institution i 1992.

Skolen udbygges løbende efter behov. I perioden 1975 til 2010 er der bygget en ny skolebygning, boafdelinger til kostelever samt et ridecenter.

I 2005 havde BK i alt 76 elever, mens elevtallet i 2014 var steget til 272.

Siden 2019 har BK en antimobbestrategi for elevernes skyld; antimobbestrategien omfatter både dag- og kostskolen samt efterskolen.

I 2023 meldte BKs ledelse ud, at ledelsen har besluttet, at kostafdelingen skal lukke fra sommeren 2024. For der ville være for få elever til at kunne opretholde kostafdelingen driftsøkonomisk.

Bogø Kostskoles forstandere 
 Kristian Wad (1887 – 1920)
 H.B. Kragh (1920 – 43)
 Carl Overgaard (1943 – 60)
 Torben F. Jørgensen (1960 – 88) var modstandsmand under besættelsen.
 Benny Knudsen (1988 – 2005) var samtidig også medlem af Møn Kommunes byråd.
 Jørn Søllingvraa og Peter Mikkelsen (2005 – 15), der begge var viceforstander for hhv. Bogø Koskole og IEG, mens Benny Knudsen var forstander.
 Tinella Lykke Svarrer (2016 – 2022), den eneste kvindelige forstander
 Kresten Fjord Nielsen (få måneder i 2022), konstitueret forstander
 Jimmy Albrechtsen (siden d. 1. oktober 2022)

Referencer

Eksterne kilder/henvisninger 
 Jørgensen, Torben F. En ganske almindelig kostskole. Bogø Kostskole 100 år. 1. Skolen, 2. Erindringer om skolen. Stubbekøbing 1987.  og .
 Bogø-Samfundet har scannet skolens årsberetninger for perioden 1888 - 1963.
 Dag- og Kostskolens hjemmeside
 Efterskolens hjemmeside

Friskoler i Danmark
Etableret i 1887
Kostskole
Kostskoler i Danmark